Louis van Gaal irid iwassal lill-Olanda sal-glorja Louis van Gaal qal li l-ambizzjoni tiegħu hi li jsir rebbieħ tat-Tazza tad-Dinja mal-Olanda wara li ħa t-tmexxija bħala coach tat-team nazzjonali għat-tielet darba, waqt konferenza tal-aħbarijiet nhar it-Tlieta. Il-coach ta' 70 sena qal li ma kienx ħa l-impjieg biex isegwi l-ħolma tiegħu, iżda biex jgħin lill-football Olandiż joħroġ minn problema wara r-riżenja ta' Frank de Boer wara l-Euro 2020 u t-tkomplija tal-kwalifikaz­zjoni għat-Tazza tad-Dinja x-xahar id-dieħel. "Mhux qed nagħmel dan għalija nnifsi, iżda qed nagħmlu biex ngħin il-football Olandiż. Dejjem għamilt kollox biex ngħin il-football Olandiż. Għandi ħafna x'nirringrazzjahom, l-istatus li għandi bħala coach huwa grazzi għalihom," qal Van Gaal. L-Assoċjazzjoni tal-Football Olandiża (KNVB) qalet li kienu avviċinaw lill-coach veteran għax ħassew li kellhom bżonn esper­jenza fix-xogħol bi ftit ħin qabel it-Tazza tad-Dinja tas-sena d-dieħla fil-Qatar. "Naħseb li kieku kont il-KNVB, kont navviċina lili nnifsi wkoll. Min aktar seta' għamilha?" Van Gaal staqsa fl-ewwel konfe­renza tal-aħbarijiet tiegħu mindu ġie maħtur. "Jista' jidher xi ftit melodrammatiku, iżda naħseb li l-esperjenza issa hija importanti ħafna għax m'għandniex żmien." Van Gaal se jkollu ġurnata u nofs mal-iskwadra tiegħu qabel l-ewwel logħba kontra n-Norveġja f'Oslo fl-1 ta' Settembru, segwita mill-Montenegro f'Eindhoven fl-4 ta' Settembru u t-Turkija f'Amsterdam fis-7 ta' Settembru. Huwa diġà għajjat skwadra ta' 25 player għal dawn il-logħbiet minn Grupp G bil- fiżika hija l-ogħla prijorità. "Irridu niksbu mmedjatament u ma tistax tagħmel dan mingħajr players tajbin," huwa qal. Wara ħames snin minn meta telaq lil Manchester United fl-2016, Van Gaal, assigurat minnu nnifsu, ma damx ma beda r-relazzjoni mxellfa tiegħu mal-midja, u ħa eċċezzjoni għal mistoqsija dwar li tiġi bbojkottjata t-Tazza tad-Dinja minħabba allegati abbużi tad-drittijiet tal-bniedem fil-Qatar. Iżda dwar il-kwistjoni tal-vaċċini tal-Co­vid-19, huwa qal li jħoss li l-players kollha għandhom jiġu mlaqqma u, meta jagħmlu dan, ikunu qed ipoġġu l-interessi tat-team qabel it-twemmin tagħhom. L-Olanda naqsu milli jikkwalifikaw għat- Tazza tad-Dinja tal-2002 fl-ewwel perjodu tiegħu, iżda fil-Brażil 2014 wassal lill-Oran­ġjo sat-tielet post. "Fl-2000 kien unur li ġejt maħtur coach, fl-2012 kien unur li nservi mill-ġdid iżda issa huwa aktar ta' unur," huwa qal.